钦定古今图书集成/历象汇编/庶征典/第021卷 > 晋
## 钦定古今图书集成/历象汇编/庶征典/第021卷 > 晋

### 武帝泰始二年七月丙午晦日有蚀之十月丙午朔日有蚀之

按《晋书武帝本纪》云云。　按《天文志》同。

五年，日晕，白虹贯之。

按《本纪》：“七月日晕再重，白虹贯之，延群公询谠言。
七年十月丁丑朔，日有蚀之。”

按《本纪》云云。　按志同。

八年十月辛未朔，日有蚀之。

按《本纪》云云。　按志同。

九年四月戊辰朔，日有蚀之。又七月丁酉朔，日有蚀
之。

按《本纪》云云。　按志同。

十年正月乙未，三月癸亥，并日有蚀之。

按《本纪》不载正月日蚀，　《按志》云云。

### 咸宁元年七月甲申晦日有蚀之

三年正月丙子朔，日有蚀之。

四年正月庚午朔，日有蚀之。

按：以上《本纪》《志》同云云。

### 太康元年正月五色气冠日

按《本纪》云云。　按志。正月己丑朔。五色气冠日。自卯
至酉。占曰：“君道失明。”丑为斗牛。主吴越。是时孙皓淫
暴。四月降。

四年三月辛丑朔，日有蚀之。

按《本纪志》云云。

七年正月甲寅朔日有蚀之诏公卿上封事。

按《本纪》，七年正月甲寅朔，日有蚀之。乙卯，诏曰：“比年
灾异屡发，日蚀三朝，地震山崩，邦之不臧，实在朕躬，
公乡大臣各上封事，极言其故，勿有所讳。”　按《志》同，
八年正月戊申朔，日有蚀之。

按《本纪志》云云。

九年正月壬申朔，六月庚子朔，并日有蚀之。

按《本纪》云云　按志。太熙元年四月庚申帝崩。

### 惠帝元康元年十一月甲申日晕再重青赤有光

按《本纪》不载，　《按志》云云。

九年春正月，日中有若飞燕者。十一月甲子朔，日有
蚀之。

按《本纪》不载日中飞燕日蚀与志同。　按《志》，“九年正
月，日中有若飞燕者，数日乃消。”王隐以为愍怀废死
之征。　又按志，“十二月废皇太子遹为庶人，寻杀之。”

### 永康元年正月己卯日有蚀之又晕三重四月辛卯日有蚀之十月日无光十二月日中有黑气

按《本纪》日蚀俱载，日无光及黑气，不载。　按志，正月
癸亥朔，日晕三重。十月乙未，日暗，黄雾四塞。占曰：“不
及三年，下有拔城大战。”十二月庚戌，日中有黑气。京
房《易传》曰：“祭天不顺兹谓逆，厥异日中有黑气。”　又
按志，正月己卯，四月辛卯，并日有蚀之。

### 永宁元年闰月丙戌朔日有蚀之九月甲申日中有黑子

按《本纪》云云，不载日中黑子。　按志云云，又九月甲
申，日中有黑子。京房《易占》，“黑者阴也，臣不掩君恶，今
下见百姓恶君，则有此变。”又曰：“臣有蔽主明者

### 太安元年十一月日中有黑气

### 永兴元年十一月日中有黑气分日

按：以上《本纪》不载　《按志》云云。

### 光熙元年正月戊子朔日有蚀之五月日光四散赤如血七月乙酉朔十二月壬午朔日有蚀之

按《本纪》云云。　按《志》。“正月戊子朔，七月乙酉朔。并日
有蚀之。十一月惠帝崩。十二月壬午朔。又日有蚀之。”

又《按志》：“五月壬辰、癸巳，日光四散，赤如血，流照地。”

皆赤，甲午又如之。《占》曰“君道失明。”

### 怀帝永嘉元年冬十一月戊申朔日有蚀之乙亥有黄黑气蔽日所照皆黄

按《本纪》云云，不载黄黑气。　按志，十一月乙亥，黄黑
气掩日，所照皆黄。案《河图》占曰：“日薄也。”其说曰：凡日
蚀皆于朔晦，有不于朔晦者为日薄，虽非日月同宿，
时阴气盛，掩日光也。占类日蚀。

二年正月丙子朔，日有蚀之，白虹再贯日。

按《本纪》云云。　按志，正月丙子朔，日有蚀之。戊申，白
虹贯日。二月癸卯，白虹贯日，青黄晕五重。占曰：“白虹
贯日，近臣为乱，不则诸侯有反者。晕五重，有国者受
其祥，天下有兵，破亡其地。”明年司马越暴蔑人主。五
年，刘聪破京都，帝蒙尘于寇庭。

五年三月，日光散如血，中有物若“飞燕。”

按《本纪》不载。　按《志》，“三月庚申，日散光如血下流，所
照皆赤，日中有若飞燕者。”

六年二月壬子朔，日有蚀之。

按《本纪》不言“朔。”　《按志》云云。

### 愍帝建兴二年正月日陨地又三日并出

按《本纪》，“正月辛未辰时，日陨于地。又有三日相承出
于西方而东行。”　按《志》同。

四年六月丁巳朔。十二月甲申朔。并日有蚀之
按《本纪》云云　按志同。

五年正月庚子，三日并出。五月丙子，十月丙子，日有
蚀之。

按《本纪》云云。　按志，五年正月庚子，三日并照，虹蜺
弥天，日有重晕，左右两珥，占曰：“白虹，兵气也。三四五
六日俱出并争，天下兵作，亦如其数。”又曰，三日并出，
不过三旬，诸侯争为帝，日重晕，天下有立王，晕而珥，
天下有立侯。故陈卓曰：“当有大庆，天下其三分乎？”三
月而江东改元为建武，刘聪李雄亦跨曹刘疆宇，于
是“兵连累叶。”　又按《志》，五年五月丙子，十一月丙子，
并日有蚀之，时帝蒙尘于平阳。

### 元帝太兴元年四月丁丑朔日有蚀之十一月乙卯日夜出高三丈中有赤青珥

按《本纪》云云。　按志同。

四年二月癸亥日𩰚三月日中有黑子
按本纪不载日中有黑子　按志二月日𩰚三月癸
未日中有黑子辛亥帝亲录讯囚徒。

### 永昌元年十月辛卯日中有黑子日无光

按《本纪》云：日无光，不载日中黑子。　按志，永昌元年
十月辛卯，日中有黑子。时帝宠幸刘隗，擅威福，亏伤
君道，王敦因之举兵逼京都，祸及忠贤。　按《郭璞传》，
璞为著作佐郎，其后日有黑气，璞复上疏曰：“臣以顽
昧，近者胃陈所见，陛下不遗狂言，事蒙御省。伏读圣
诏，欢惧交战。臣前云：升阳未布，隆阴仍积。《坎》为法象，
刑狱所丽，变《坎》加《离》，厥象不烛”，疑将来必有薄蚀之
变也。此月四日，日出山六七丈，精光暂昧，而色都赤，
中有异物，大如鸡子，又有青黑之气，共相搏击，良久
方解。按时在岁首纯阳之月，日在癸亥全阴之位，而
有此异，殆元首供御之义不显，消复之理不著之所
致也。计去微臣所陈，未及一月，而便有此变，益明皇
天留情陛下恳恳之至也。往年岁末，太白蚀月；今在
岁始，日有咎谪，曾未数旬，大眚再见。日月告衅，见惧
诗人，“无曰天高，其鉴不远。”故宋景言善，荧惑退次；光
武宁乱，滹沲结冰。此明天人之悬符，有若形影之相
应。应之以德，则休祥臻；酬之以怠，则咎征作。陛下宜
恭承灵谴，敬天之怒，施沛“然之恩，谐元同之化，上所
以允塞天意，下所以弭息群谤。臣闻人之多幸，国之
不幸”，赦不宜数，实如圣旨。臣愚以为子产知铸刑书，
非政事之善，然不得不作者，须以救弊故也。今之宜
赦，理亦如之。随时之宜，亦圣人所善者。此国家大信
之要，诚非微臣所得干豫。今圣朝明哲，思弘谋猷，方
辟四门以亮采，访舆诵于群心。况臣蒙珥笔朝末，而
可不竭诚尽规哉。

### 明帝太宁元年正月己卯日晕无光十一月丙子白虹贯日

按《本纪》不载。　按《志，占》曰：“君道失明，阴阳昏，臣有阴
谋。”京房曰：“下专刑，兹谓分威，蒙微而日不明。”先是，王
敦害尚书令刁协、仆射周𫖮、骠骑将军戴若思等，是
专刑之应。敦既陵上，卒伏其辜。十一月丙子，白虹贯
日。史官不见，桂阳太守华包以闻。

“三年十一月癸巳朔，日有蚀之按《本纪》云云。　按志在斗。斗，吴分也。其后苏峻作乱。

### 成帝咸和二年五月甲申朔日有蚀之

按《本纪》云云。　按志在井。井主酒食，女主象也。明年，
皇太后以忧崩。

六年三月壬戌朔，日有蚀之。

按《本纪》云云，　按《志》，“是时帝已年长，每幸司徒第，犹
出入见王导夫人曹氏，如子弟之礼。以人君而敬人
臣之妻，有亏君德之象也。”

九年七月，白虹贯日。十月乙未朔，日有蚀之。

按《本纪》俱不载。　按《志》，是时帝既冠，当亲万机，而委
政大臣，君道有亏也。

### 咸康元年七月白虹贯日十月乙未朔日有蚀之

按《本纪》不载“白虹贯日”，　《按志》云云。

二年七月，白虹贯日。

按《本纪》不载。　按《志》，自后庾氏专政，由后族而贵，盖
亦妇人擅国之义，故频年白虹贯日。

七年二月甲子朔，日有蚀之。

按《本纪》作“甲午朔。”　按《志》，“三月杜皇后崩。”

八年正月乙未朔，日有蚀之，日中又有黑子。

按《本纪》作“己未朔”，不载。日中黑子。　按志，京都大雨，
郡国以闻，是谓三朝，王者恶之。六月，帝崩。

### 穆帝永和二年四月己酉日有蚀之

按：《本纪》言“朔”，《志》不言“朔。”

七年正月丁酉，日有蚀之。

按《本纪》云云。　按志同。

八年正月辛卯。日有蚀之。凉州日中三足乌见
按《本纪》不载三足乌见。　按志，“张重华在凉州。日暴
赤如火。中有三足乌。形见分明。五日乃止。”

十年十月，日中有黑子。

按《本纪》不载。　按《志》，“十月庚辰，日中有黑子。大如鸡
卵。”

十一年三月，日中有黑子。

按《本纪》不载。　按《志》，“三月戊申，日中有黑子，大如桃
二枚。时天子幼弱，久不亲国政。”

十二年十月癸巳朔，日有蚀之。

按《本纪》云云，　按志在尾，尾燕分，北边之象也。是时
边表姚襄、苻生互相吞噬，朝廷忧劳，征伐不止。

### 升平三年十月日中有黑子

按《本纪》。不载。　按志。“升平三年十月丙午。日中有黑
子。大如鸡卵。少时而帝崩。”

四年八月辛丑朔，日有蚀之，既。

按《本纪》云云。　按《志》。“日蚀既在角。凡蚀浅者祸浅。深
者祸大。角为天门。人主恶之。”明年帝崩。

### 哀帝隆和元年三月甲寅朔十二月戊午朔并日有蚀之

按《本纪》，十二月“诏曰，戎旅路次，未得轻简赋役，元象
失度，亢旱为患，岂政事未洽，将有版筑渭滨之士邪？
其搜扬隐滞，蠲除苛碎，详议法令，咸从损要。”　按《志》，
明年帝有疾，不识万机。

### 海西公太和三年三月丁巳朔日有蚀之

按《本纪》。作“正月。”　《按志》云云。

四年四月白虹贯日。十月乙未日中有黑子。

按《本纪》不载，　《按志》云云。

五年二月，日中有黑子。七月癸酉朔，日有蚀之。
按《本纪》不载日中黑子。　按《志》，“日中有黑子，大如李。”
两年日蚀，皆海西被废之应也。

六年三月，白虹贯日。

按《本纪》不载。　按《志》，三月辛未白虹贯日，日晕五重。
十一月桓温废帝。即简文咸安元年也。

### 简文咸安二年十一月丁丑日中有黑子

按《本纪》不载，　《按志》云云。

### 孝武帝宁康元年十一月日中有黑子

按《本纪》不载。　按《志》，“己酉，日中有黑子。大如李。
三年三月，日中有黑子。十月癸酉朔，日有蚀之。十一
月，日中有黑子。”

按《本纪》不载日中黑子，十月日蚀，十二月癸未，皇太
后诏曰：“顷日蚀告变，水旱不适，虽克己思救，未尽其
方，其赐百姓穷者米，人五斛。”　按志，庚寅日中有黑
子二枚，大如鸭卵，十一月己巳，日中有黑子，大如鸡
卵，时帝已长，而康献皇后以从嫂临朝，实伤君道，故
日有瑕也。　又按志，孝武帝宁康三年十月癸酉朔，
日有蚀之。

### 太元元年十一月己巳朔日有蚀之

按《本纪》，“诏太官彻膳。”　按《志》不载。

四年十二月己酉朔，日有蚀之。

按《本纪》云云。　按《志》作“闰月。”是时苻坚攻襄阳，执朱
序。

六年六月庚子朔，日有蚀之。

按《本纪》云云。　按志同。

九年十月辛亥朔，日有蚀之。

按《本纪》，“乙丑，以元象乖度，大赦。”　按《志》同十三年二月庚子，日中有黑子二，大如李。

十四年六月辛卯，日中又有黑子，大如李。

按《本纪》不载，　《按志》云云。

十七年五月丁卯朔，日有蚀之。

按《本纪》云云。　按志同。

二十年三月庚辰朔，日有蚀之。十一月日中有黑子。
按《本纪》不载，“日中有黑子。”　按志，“三月日蚀，明年帝
崩。十一月辛卯，日中又有黑子。是时会稽王以母弟
干政。”

### 安帝隆安元年十二月日晕有背璚

按《本纪》不载。　按志，“壬辰，日晕，有背璚。”是后不亲万
机。会稽王世子元显专行威罚。

四年六月庚辰朔。日有蚀之。十一月日中有黑子
按《本纪》云云。　按志。是时元显执政。十一月辛亥。日
中有黑子。

### 元兴元年二月日晕三月白虹贯日

按《本纪》不载。　按《志》，“元兴元年二月甲子，日晕，白虹
贯日中。三月庚子，白虹贯日。”未几，桓元克京都，王师
败绩。明年，元篡位。

二年四月癸巳朔，日有蚀之。

按《本纪》云云。　按《志》，其冬桓元篡位。

### 义熙元年五月庚午日有彩珥

按《本纪》不载，　《按志》云云。

三年七月戊戌朔，日有蚀之。

按《本纪》云云。　按志同。

六年五月，日晕有璚。

按《本纪》不载。　按志，“五月丙子，日晕有璚。时有卢循
逼京都，内外戒严。七月循走。”

十年，有白虹十馀丈见日南。九月丁巳朔，日有蚀之。
按《本纪》不载白虹。　按《志》，十年日在东井，有白虹十
馀丈，在南干日。灾在秦分，秦亡之象。

十一年七月辛亥晦，日有蚀之。

按《本纪》云云。　按志同。

十三年正月甲戌朔，日有蚀之。

按《本纪》云云。　按《志》，明年帝崩。

### 恭帝元熙元年十一月丁亥朔日有蚀之

按《本纪》云云。　按《志》，自义熙元年至是，日蚀皆从上
始，皆为革命之征。

二年正月，白气贯日。

按《本纪》不载。　按志，“正月壬辰，白气贯日，东西有直
珥各一丈，白气贯之，交匝。”